લોકસભાની ચૂંટણી પહેલાં કોંગ્રેસના રણનીતિકારો એક નહીં પણ છથી સાત બેઠકો જીતવાનો દાવો કરતાં હતા જેના માટે તેઓ વિધાનસભા ૨૦૧૭ના પરિણામોને આગળ મૂકતા હતા પણ ભાજપના રણનીતિકાર અને ચાણક્ય એવા અમિત શાહે જેવો ગાંધીનગર બેઠકથી લડવાનો નિર્ણય જાહેર કર્યો કે, તૂર્ત જ તમામ બેઠકો ઉપર તેની અસર જોવા મળી હતી સાથે મોદીની જાહેરસભાઓમાં જોવા મળતી મેદની મતોમાં ફેરવાશે તે નક્કી હતુ પણ માત્ર ગણતરી એવી હતી કે, અંડરકરંટ દેખાતી આ મોદી લહેરની તીવ્રતા કેટલી રહેશે પણ જ્યારે આજે પરિણામો જાહેર થયા તો રાજકીય પંડિતો પણ ગોથા ખાઇ ગયા હતા.